Факультатыўныя заняткі па беларускай мове ( па праграме “Слова ў тэксце”, рэкамендаванай Міністэрствам адукацыі Рэспублікі Беларусь).

Клас: 7 “А”

Тэма: Правілы ўжывання дзеепрыметнікаў

Мэта: стварыць умовы для актыўнай пазнавальнай дзейнасці вучняў па засваенні тэмы і выкарыстанні атрыманных ведаў у практычнай дзейнасці.

Задачы

адукацыйная: лічыцца, што ў канцы заняткаў вучань будзе ведаць правілы ўжывання дзеепрыметнікаў, адрозніваць правільнае ўжыванне дзеепрыметнікаў залежнага і незалежнага стану, умець выкарыстоўваць атрыманыя веды пры рашэнні вучэбных задач;

развіццёвая: на аснове актуалізацыі вядомага матэрыялу і выканання вучэбных задач садзейнічаць развіццю ўмення параўноўваць, аналізаваць матэрыял, рабіць вывады;

выхаваўчая: садзейнічаць выхаванню пачуцця адказнасці за свой выбар, даваць адзнаку вынікам сваёй працы, ствараць сітуацыі для выхавання культуры індывідуальнай і калектыўнай вучэбнай дзейнасці.

Тып урока: урок засваення новых ведаў

Абсталяванне: правілы беларускай арфаграфіі і пунктуацыі 2010 г., дыдактычны матэрыял, слоўнікі, вучэбна-метадычны комплекс “Слова ў тэксце”.

**Ход заняткаў**

**І этап. Арганізацыйны ( да 1 хвіліны)**

Мэта: псіхалагічная падрыхтаванасць класа да ўроку, арганізацыя ўвагі ўсіх вучняў.

Педагагічная задача: арганізаваць і падрыхтаваць вучняў да працы.

|  |  |
| --- | --- |
| **Дзейнасць настаўніка** | **Дзейнасць вучняў** |
| Арганізуе ўвагу, добры настрой усіх вучняў, запрашае да супрацоўніцтва. | Рыхтуюцца да працы. |

**ІІ этап. Арыентавана-матывацыйны ( да 7 хвілін)**

Мэта: пазнавальная падрыхтаванасць вучняў да атрымання новых ведаў, наяўнасць матывацыі, самавызначэнне на канчатковы вынік урока.

Педагагічная задача: актулізаваць апорныя веды, сфармуліраваць пазнавальныя матывы, ствараць умовы для самавызначэння вучняў на дзейнасць і яе вынікі.

|  |  |
| --- | --- |
| **Дзейнасць настаўніка** | **Дзейнасць вучняў** |
| 2.1 Прапаноўвае вучням выканаць альтэрнатыўны тэст, праверыць сябе па ключы.  Альтэрнатыўны тэст  *1. У слове пажаўцелая суфікс -л-.*  *2. У сказе дзеепрыметнік выконвае ролю выказніка..*  *3. Слова дагледжаныя запісана верна.*  *4. У слове скошан****н****ая дапушчана арфаграфічная памылка.*  *5. У беларускай мове часцей ужываюцца дзеепрыметнікі залежнага стану.*    2.2. Настаўнік просіць растлумачыць заданні, у якіх вучні дапусцілі памылкі.  2.3. Задае вучням праблемнае пытанне:  - Чаму апошяе пытанне выклікала у вас цяжкасці?  - Якая тэма нашых заняткаў?  Настаўнік запісвае тэму на ўроку.  2. 4. Прапануе вучням запоўніць картку “Ведаю, умею” ўмоўнымі знакамі: “+” так, “-” не , “+-” не зусім.   |  |  |  |  | | --- | --- | --- | --- | | Ведаю | | Умею | | | Якія граматычныя прыметы дзеяслова і прыметніка мае дзеепрыметнік? |  | Вызначаць граматычныя прыметы дзеепрыметніка |  | | Якія формы дзеепрыметнікаў ужываюцца ў беларускай мове? |  | Вызначаць правілы ўжывання дзеепрыметнікаў |  | | 2.1. Выконваюць альтэрнатыўны тэст. Пасля выканання правяраюць свае адказы па ключы ( на адваротным баку дошкі).  2.2. Адказваюць на пытанні настаўніка. Робяць вывады.  2. 3. Адказваюць на пытанне, фармулююць тэму ўрока і робяць адпаведны запіс у сшытку.  2. 4. Фармулююць мэты ўрока, карыстаючыся табліцай, прапанаванай настаўнікам. |

**ІІІ этап. Аперацыйна – пазнавальны ( да 27 хвілін)**

Мэта: засваенне асноўнага зместу вывучаемага матэрыялу, пазнавальная актыўнасць вучняў.

Педагагічная задача: арганізаваць мэтанакіраваную пазнавальную дзейнасць вучняў па засваенні новых ведаў, стварыць сітуацыю ўзаемадзеяння.

|  |  |
| --- | --- |
| **Дзейнасць настаўніка** | **Дзейнасць вучняў** |
| 3. 1. Прапануе прачытаць тэарэтычны матэрыял дапаможніка “Слова ў тэксце” ( стар. 20).  3. 2. Прапануе запоўніць табліцу інфармацыяй, карыстаючыся дапаможнікам.   |  |  | | --- | --- | | 1. З усіх дзеепрыметнікавых формаў у беларускай літаратурнай мове часцей за ўсё ўжываюцца дзеепрыметнікі………..стану…….часу | Высушаны, … | | 2. Адносна часта ўжываюцца ў беларускай мове дзеепрыметнікі ………..стану з суфіксам ….. | Загарэлы, … | | 3. Атрымалі класіфікацыю не ўласцівых беларускай мове дзеепрыметнікавых форм дзеепрыметнікі ……….стану ……часу | крадучыся, … |   3. 3. Арганізуе работу ў парах.  Кожная пара атрымоўвае тэкст, у якім неабходна ўтварыць дзеепрыметнікавыя словазлучэнні з прыведзеных слоў. Паставіць неабходныя знакі прыпынку.“пр1, тэкст 1.”  *Карціна, намаляваная мастаком. Скошаная касцамі трава. Бераг, атулены лазой.*  3. 4. Настаўнік прапаноўвае работу ў сшытку  ( практыкаванне 14). Каменціраванае пісьмо практыкавання  ( калектыўна з запісам на дошцы).  *1. Над лесасекай, зарослай густым арэшнікам, плыло павуцінне бабінага лета. 2. Перапоўнены гонарам, ён важна падаўся да сельсавета. 3. Круглая, зарослая кустамі паляна была ўся ўсыпана густым верасам 4. Дзіця, якое разгулялася, не звяртала ніякай увагі на просьбу бацькоў супакоіцца. 5. Прыняты на трэці квартал план мерапрыемстваў не выклікаў пярэчанняў. 6. Світанне, якое набліжалася, мы сустрэлі на беразе возера.*  3. 5. Фізкультхвілінка. Настаўнік выконвае з вучнямі рухі.  Мы лісточкі, мы лісточкі, Мы асеннія лісточкі. На галінках мы сядзелі, Падзьмуў вецер – паляцелі. Мы ляталі і кружыліся, Аж пакуль не замарыліся. Перастаў дзьмуць вецярок, Мы прыселі на лужок. Раптам вецер зноў з’явіўся, На лісточкі наваліўся. Усе лісточкі паляцелі І за парты ціха селі.  **А якія народныя прыкметы восені вы ведаеце? Народныя прыкметы** Кастрычнік ходзіць па краю і гоніць птушак з гаю.  Жоравы і лебедзі позна ляцяць у вырай – восень будзе цёплая і працяглая.  Гусі адлятаюць у вырай – зіму на хвастах цягнуць. Жураўлі ляцяць высока – зіма яшчэ далёка. Цецерукі на вершалінах дрэў расселіся – на яснае надвор’е. Калі журавы раскрычацца вечарам на балоце, чакай заўтра добрага надвор’я.    3. 7. Гульня “Перакладчык”. Настаўнік прапаноўвае словазлучэнні, якія неабходна перакласці на беларускую мову, запісаць, захоўваючы арфаграфічную норму.  *пожелтевшая листва – пажаўцелае лісце; покрывшаяся инеем трава – пакрытая інеем (шэранню) трава; склонившиеся к земле ветви – схіленыя да зямлі (да долу) галіны,*  3.8. Арфаэпічная хвілінка. “Вымаўляем правільна” Настаўнік дае заданне: прачытаць запісаныя на дошцы словы ў адпаведнасці з нормамі літаратурнага вымаўлення.  Прымерзне, свежы, схіліць, пакласці, згінуць.  3.9. Настаўнік прапаноўвае работу ў сшытку. Адкажыце на пытанне. Адказ запішыце.  1. Як сказаць пра стагі, якія парыжэлі? (парыжэлыя)  2. Як сказаць пра валасы, якія пасівелі? (пасівелыя)  3. Як сказаць пра сад, які зарос? (Зарослы)  4. Як сказаць пра вішні, якія даспелі? (даспелыя) | 3. 1. Чытаюць тэарэтычны матэрыял.  3. 2. Запаўняюць табліцу, задаюць пытанні настаўніку.  3.3. Правераюць сваю работу (ключ). Тлумачаць свой выбар, назіраюць, параўноўваюць, робяць вывады.  3. 4. Калектыўна з запісам на дошцы выконваюць практыкаванне 14.  3. 5. Вучні выконваюць фізкультхвілінку.  3. 7. Вучні перакладаюць словы спачатку самастойна, потым правяраюць па руска-беларускаму слоўніку, тлумачаць памылкі.  3. 8. Задаюць пытанні, чытаюць, робяць вывады.  3.9. Чытаюць адказы, робяць вынік (Дзеепрыметнікі незалежнага стану прошлага часу шырока ўжываюцца ў беларускай мове) |

**IV этап. Кантрольна-карэкцыйны (да 8 хвілін)**

Мэта: выкананне тэставага задання, высветленне сваіх памылак, цяжкасцей, іх карэкцыя.

Педагагічная задача: устанавіць асэнсаванасць засваення новага матэрыялу, стварыць умовы для ўзаемакантролю, самакарэкцыі ведаў, стымуліраваць вучняў на самаадукацыю.

|  |  |
| --- | --- |
| **Дзейнасць настаўніка** | **Дзейнасць вучняў** |
| 4. 1. Настаўнік прапануе тэставае заданне і арганізоўвае праверку па ключы з наступнай самакарэкцыяй. Аналізуе ступень засваення тэмы і выкананне задач урока.  Тэст (Ключ на дошцы)  А1. Адзначце словы, у якіх прапушчаны суфікс - ен:  **1) прывез…ы**  2) за..нелы  **3) забел…ы**  4) зжа..ы  **5) з’едз…ы**  А2. Адзначце няправільна ўжыты дзеепрыметнік:  1) накормлены;  2) створаны;  **3) крадучыся;**  4) пасвяжэлы;  5) вымыты  А3. Адзначце правільна напісаныя словазлучэнні:  1) вырасшыя патрабаванні;  **2) выбітае шкло;**  3) выдаўшыйся часопіс;  4) перамогшыя ворага;  **5) прывезеныя дровы**  **В1. Запішыце дзеепрыметнік**, утвораны з дапамогай суфікса -л- ад асновы неазначальнай формы дзеяслова закончанага трывання збяле-ць. (**збялелы**) | 4. 1. Выконваюць тэставае заданне, узаемаправерку па ключы, работуу над памылкамі. |

**V. Рэфлексія ( да 2 хвілін)**

Мэта: асэнсаванне вучэбнай дзейнасці і стварэнне сітуацыі поспеху.

Педагагічная задача: стварыць умовы для самаацэнкі дзейнасці вучняў і асэнсавання патрэбнасці ў вывучаным матэрыяле ў будучым.

|  |  |
| --- | --- |
| **Дзейнасць настаўніка** | **Дзейнасць вучняў** |
| Прапануе адказаць на наступныя пытанні:  1. Ці задаволены вы вынікам сваёй працы на ўроку?  2. Якія цяжкасці ўзнікалі на ўроку?  3. Што дапаможа пераадолець гэтыя цяжкасці?  А) табліцы, якія складалі на ўроку  Б) дапамога сябра  В) падручнікі  Г) дапамога настаўніка | Даюць адзнаку сваёй дзейнасці на ўроку, аналізуюць цяжкасці. |

1.**Альтэрнатыўны тэст:**

1. Вызначце суфікс ў дзеепрыметніку пажаўцелае.
2. Вызначце сінтаксічную ролю дзеепрыметніка ў сказе. *Поле снегам сыпучым пакрыта.*
3. Ці правільна запісана слова дагледжаныя?
4. Ці правільна запісана слова скошанныя?
5. Ці ўсе формы дзеепрыметнікаў аднолькава ўжываюцца ў беларускай мове?

2.**Запоўніць табліцу**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ведаю | так | | не | не зусім | Умею | так | не | не зусім |
| Якія граматычныя прыметы дзеяслова і прыметніка мае дзеепрыметнік? | |  |  |  | Вызначаць граматычныя прыметы дзеепрыметніка |  |  |  |
| Якія формы дзеепрыметнікаў ужываюцца ў беларускай мове? | |  |  |  | Вызначаць правілы ўжывання дзеепрыметнікаў |  |  |  |

**3. Запоўніць табліцу інфармацыяй, карыстаючыся дапаможнікам.**

|  |  |
| --- | --- |
| 1. З усіх дзеепрыметнікавых формаў у беларускай літаратурнай мове часцей за ўсё ўжываюцца дзеепрыметнікі…………………………стану……………………часу | Высушаны, … |
| 2. Адносна часта ўжываюцца ў беларускай мове дзеепрыметнікі …………………….стану з суфіксам ………………… | Загарэлы, … |
| 3. Атрымалі класіфікацыю не ўласцівых беларускай мове дзеепрыметнікавых форм дзеепрыметнікі ……………………………………стану ………………………….часу | крадучыся, … |

**4. Гульня“Перакладчык”. Перакласці словазлучэнні на беларускую мову, запісаць, захоўваючы арфаграфічную норму.**

пожелтевшая листва – ;

покрывшаяся инеем трава – ;

склонившиеся к земле ветви – .

**5.Адкажыце на пытанне. Адказ запішыце ў сшытак**

1. Як сказаць пра стагі, якія парыжэлі?

2. Як сказаць пра валасы, якія пасівелі?

3. Як сказаць пра сад, які зарос?

4. Як сказаць пра вішні, якія даспелі?

**6.Тэст**

А1. Адзначце словы, у якіх прапушчаны суфікс - ен:

1) прывез…ы

2) за..нелы

3) забел…ы

4) зжа..ы

5) з’едз…ы

А2. Адзначце няправільна ўжыты дзеепрыметнік:

1) накормлены;

2) створаны;

3) крадучыся;

4) пасвяжэлы;

5) вымыты

А3. Адзначце правільна напісаныя словазлучэнні:

1) вырасшыя патрабаванні;

2) выбітае шкло;

3) выдаўшыйся часопіс;

4) перамогшыя ворага;

5) прывезеныя дровы

В1. Запішыце дзеепрыметнік, утвораны з дапамогай суфікса -л- ад асновы неазначальнай формы дзеяслова закончанага трывання збяле-ць.